Volvo Cars opviser et driftsresultat i 2018 på 14.2 milliarder svenske kroner

Volvo Cars opviser et driftsresultat i 2018 på 14.2 milliarder svenske kroner (godt 10 milliarder danske kroner), hvilket er en stigning med 0,9 procent sammenlignet med 2017.

Periodens nettoomsætning steg kraftigt med 21 procent til 252.7 miliarder kroner (godt 180 milliarder danske kroner). Der blev solgt 642.253 Volvo’er i løbet af året, hvilket var rekord for virksomheden og en stigning på 12,4 procent sammenlignet med 2017.

Overskudsgraden for hele året 2018 var 5,6 procent, en nedgang sammenlignet med en overskudsgrad på 6,7 procent i 2017.

”Resultatet er på linie med vores forventninger, men det lever ikke helt op til vores langsigtede ambitioner. Både omsætning og salg steg fornuftigt, men lønsomheden blev påvirket af eksterne faktorer som handelstold og et større prispres på flere markeder,” siger Håkan Samuelsson, adminisrerende direktør og koncernchef.

”Vi regner med, at 2019 bliver endnu et år med stigende salgstal,” siger Håkan Samuelsson. ”Men vi må være realistiske og acceptere, at lønsomheden fortsat vil være under pres”.

Driftsresultatet i fjerde kvartal var 4.5 milliarder kroner, en stigning på 25 procent sammenlignet med samme periode sidste år..

Nettoomsætningen i fjerde kvartal steg med 20 procent til 73.0 milliarder kroner. Salget steg 7,3 procent til 169.700 biler. Periodens overskudsgrad var 6,2 procent (5,9 procent samme periode sidste år).

Virksomhedens finansielle rsultat kan ses [her](https://investors.volvocars.com/~/media/Files/V/Volvo-Cars-IR/results-center/2018/volvoq42018report.pdf) og bliver redegjort for på en pressekonference, der starter kl. 10.00, som kan følges via [dette link](https://live.volvocars.com/).

|  |  |  |
| --- | --- | --- |
|  |  |  |